OSNOVNA ŠKOLA SAMOBOR

SAMOBOR, Stražnička 14

Z A P I S N I K

sa VIII. sjednice Vijeća roditelja Osnovne škole Samobor, Samobor, Stražnička 14, održane 28.siječnja 2015. godine u 17,00 sati.

**NAZOČNI:** Gosp. Roberto Antolović**,**gđa.Ivana Prčić,gđa.Sanja Komočar,gđa.Mirjana Komočar Ljubić,gđa.Branka Šurina, gosp.Goran Markuš, gđa.Djurdja Vrbančić,gđa. Ljiljana Buneta Jurić,gosp.Vjekoslav Jakopec, gosp.Dubravko Stupar, gđa.Kristina Urbanc.

OSTALI NAZOČNI: Gđa. Marijeta Ranogajec Kukulj, gosp. Ivan Goran Matoš, gđa Lovorka Beljak.

ZAPISNIČAR: gđa. Lovorka Beljak

Gosp. Predsjednik je pozdravio nazočne članove Vijeća roditelja i predložio:

DNEVNI RED:

1.Obavijest o izabranim ponudama za izvođenje izvanučionične nastave.

2.Prijedlog izmjene i dopune Godišnjeg plana i programa rada za školsku godinu 2014./2015.

3. Razno

Predloženi je dnevni red jednoglasno prihvaćen.

Add.1

V.d.ravnateljica je izvijestila članove Vijeća roditelja o izabranim ponudama za izvođenje izvanučionične nastave.

**4. RAZREDI**

**Ivan Knežić, Ljerka Barišić Znika, Martina Mišić, Helena Čupić, Daniela Medved**

Agencija: Kontakt tours

27.svibnja 2015. do 29.svibnja 2015.

Istra

Smještaj u hotelu Pical, Poreč

Cijena aranžmana: 1 095,00 kuna

**7.b i 7.d**

**Ljilja Budimir, Maja Karlo**

Agencija: Kontakt tours

15.rujna 2015. do 19.rujna 2015.

Južna Dalmacija

Smještaj u Villi Antonio, Orebić

Cijena aranžmana: 1 795,00 kuna

**7.a i 7.c**

**Lovorka Beljak, Saša Kolman**

Agencija: Sport i putovanja

8.rujna 2015. do 12.rujna 2015.

Srednja Dalmacija

Smještaj u hotelu Bolero, Biograd

Cijena aranžmana: 1 850,00 kuna

Add.2

Gosp. Antolović predao je riječ v.d.ravnateljici kako bi članove Vijeća roditelja izvijestila o dopuni i izmjeni Godišnjeg plana i programa škole za šk.god. 2014./2015.

Dopuna se odnosi na Izvedbeni plan i program građanskog odgoja i obrazovanja OŠ Samobor

koji je izrađen u skladu sa Programom međupredmetnih i interdisciplinarnih sadržaja Građanskog odgoja i obrazovanja za osnovne i srednje škole (Narodne novine br. 104/14 od 28. kolovoza 2014.)

Učitelji su u okviru svojih stručnih vijeća izradili *Izvedbeni školski program međupredmetnih i interdisciplinarnih sadržaja GOO-a za* godišnji plan i program rada školske ustanove.

Plan integriranja *Programa međupredmetnih i interdisciplinarnih sadržaja Građanskog odgoja i obrazovanja* u postojeće predmete i izvanučioničke aktivnosti:

* Međupredmetno RN (15 sati) - u sklopu svih predmeta: Hrvatski jezik, Likovna kultura, Glazbena kultura, strani jezici, Matematika, Priroda i društvo, Tjelesna i zdravstvena kultura, Vjeronauk, programi stručnih suradnika.
* Međupredmetno PN (20 sati) – u sklopu svih predmeta: Hrvatski jezik, strani jezik, Matematika, Informatika, Tehnička kultura, Priroda, Biologija, Kemija, Fizika, Povijest, Geografija, Vjeronauk, Likovna kultura, Glazbena kultura, Tjelesna i zdravstvena kultura, programi stručnih suradnika.
* Sat razrednika – navedeni broj sati uključuje teme predviđene planom sata razrednika i Zakonom o odgoju i obrazovanju u osnovnoj i srednjoj školi (NN [87/08](http://www.zakon.hr/cms.htm?id=66), [86/09](http://www.zakon.hr/cms.htm?id=67), [92/10](http://www.zakon.hr/cms.htm?id=68), [105/10](http://www.zakon.hr/cms.htm?id=69), [90/11](http://www.zakon.hr/cms.htm?id=70), [5/12](http://www.zakon.hr/cms.htm?id=71), [16/12](http://www.zakon.hr/cms.htm?id=72), [86/12](http://www.zakon.hr/cms.htm?id=73), [126/12](http://www.zakon.hr/cms.htm?id=182), [94/13](http://www.zakon.hr/cms.htm?id=480)) - izbori za predsjednika razreda i Vijeće učenika, donošenje razrednih pravila, komunikacijske vještine i razumijevanje razreda i škole kao zajednice učenika i nastavnika i uređene na načelima poštovanja dostojanstva svake osobe i zajedničkog rada na dobrobit svih (10/5 sati)
* Izvanučioničke aktivnosti - ostvaruju se suradnjom škole i lokalne zajednice. U njih trebaju biti uključeni svi učenici prema njihovim interesima i mogućnostima škole. Oblici uključivanja mogu biti različiti: na razini cijele škole, pojedinog razreda ili skupine učenika. Obuhvaćaju *istraživačke aktivnosti* (npr. projekt građanin, zaštita potrošača), *volonterske aktivnosti* (npr. pomoć starijim mještanima, osobama s posebnim potrebama, djeci koja žive u siromaštvu), *organizacijske aktivnosti* (npr. obilježavanje posebnih tematskih dana), *proizvodno-inovativne aktivnosti* (npr. zaštita okoliša, rad u školskoj zadruzi i/ili zajednici tehničke kulture) i druge srodne projekte i aktivnosti (10 sati)

Izmjena Godišnjeg plana i programa rada škole u šk.god. 2014./2015. odnosi se na modificirane godišnje planove i programe za izvođenje nastave tjelesne i zdravstvene kulture zbog nemogućnosti uporabe školske sportske dvorane.

Add.3

Gosp. Antolović i v.d.ravnateljica izvijestili su članove Vijeća roditelja o izgradnji nove sportske dvorane i načinu financiranja.

Grad se prijavio na natječaj za sufinanciranje dvorane i aneksa škole iz EU fondova.V.d.ravnateljica je naglasila da je tek u 7. mjesecu Ministarstvo sazvalo 1. sastanak na kojem su bili predstavnici Grada i Škole i nakon toga nema nikakvih konkretnih informacija o izgradnji dvorane.

Tada Grad preuzima inicijativu.Škola u međuvremenu traži razgovor s novim ministrom zbog pomoći u rješavanju problema,međutim odgovora još uvijek nema.

Predstavnici Grada su izvijestili da izgradnja nove sportske dvorane (bez aneksa) započinje u proljeće 2015.,izgradnju sufinanciraju Grad i Županija.Predviđeno trajanje izgradnje je 18 mjeseci.Prema riječima gradonačelnika rušenje stare sportske dvorane trebalo bi započeti krajem veljače ili početkom ožujka.

Gosp.Antolović je naglasio da nije precizirano u čijem će vlasništvu biti nova sportska dvorana,u vlasništvu Škole ili Sportskih objekata grada Samobora.Također je potom predložio da Vijeće roditelja podnese upit Gradu.

Na kraju je v.d.ravnateljica izvijesila članove Vijeća roditelja o raspisivanju Natječaja za izbor ravnatelja 06.02.2015. ,te najavila sljedeću sjednicu Vijeća roditelja za otprilike mjesec dana.

Rad članova Vijeća roditelja završen je u 17.50.sati.

ZAPISNIČAR

Lovorka Beljak

PREDSJEDNIK VIJEĆA RODITELJA

Robert Antolović